cyanic-selkie/wikianc huggingface dataset:
Marcin Gortat
Ura
Vuonna 2007 hän siirtyi Orlando Magicin farmiseuraan, Anaheim Arsenaliin. Loppukauden aikana hän debytoi kuitenkin Magicin paidassa ja pelasi kuusi ottelua. Gortat edusti seuraa vuoteen 2010 asti, mutta sai vähän peliaikaa. Joulukuussa 2010 hänet kaupattiin yhdessä Vince Carterin ja Mickaël Piétrusin kanssa Phoenix Sunsille. Uudessa seurassa Gortatin peliaika lähes kaksinkertaistui. Kausi 2011–2012 oli tilastollisesti hänen parhaansa NBA:ssa ja hän teki 15,4 pistettä sekä otti 10,0 levypalloa ottelua kohden.
Pioni (fysiikka)
Pionien hajoaminen
Harvinaisempi neutraalin pionin hajoamismoodi on säteily elektroniksi, positroniksi ja fotoniksi:
USS Cincinnati (SSN-693)
Valmistus
Alus tilattiin Newport News Shipbuilding and Drydock Companyltä Newport Newsistä Virginiasta, missä köli laskettiin 6. huhtikuuta 1974. Se laskettiin vesille 19. helmikuuta 1977 ja liitettiin laivastoon 11. maaliskuuta 1978.
Appenzellin Alpit
Appenzellin Alppien alueella on monia hiihtokohteita, niistä suosituimpia ovat Chäserrugg ja Kronberg.
Serge Aurier
Seurajoukkueura
Aurier siirtyi Englannin Valioliigan Tottenhamiin 25 miljoonan euron siirtosummalla kesällä 2017. Hän pelasi neljän kauden aikana kaikkiaan 77 valioliigaottelua ja niistä 33 ottelua kaudella 2019–2020. Mestarien liigan kaudella 2018−2019 hän pelasi viisi ottelua mutta oli tappiollisessa loppuottelussa vaihtopenkillä. Hän siirtyi lokakuussa 2021 Espanjan Primera Divisiónissa pelaavaan Villarrealiin, jossa hän pelasi 19 La Liga -ottelua. Kaudella 2022–2023 Aurier pelasi Nottingham Forestissa 24 Englannin Valioliigan ottelua ja teki maalin uudenvuodenpäivänä Chelseaa vastaan.
Alfred Flatow
Hän toimi voimistelunopettajana vuodesta 1890 lähtien ja hän kirjoitti urheiluun liittyviä kirjoja 1900-luvun alkupuolella. Vuonna 1933 hän joutui luopumaan voimistelukerhon jäsenyydestä, sillä hän oli juutalainen. Häntä kuitenkin kunnioitettiin Berliinin vuoden 1936 olympialaisissa, johon oli kutsuttu kaikki saksalaiset olympiavoittajat. Vuonna 1938 hän joutui pakenemaan yhä antisemitistisempää Saksaa Alankomaihin, jossa asui myös hänen serkkunsa Gustav Flatow, joka myös oli vuoden 1896 olympialaisten olympiavoittajia. Natsi-Saksan Alankomaiden valtauksen jälkeen juutalaisten vaino levisi myös Alankomaihin ja Alfred Flatow vangittiin. Hänet vietiin Theresienstadtin keskitysleirille, jossa hän menehtyi nälkään vuonna 1942 73-vuotiaana. Myös hänen serkkunsa Gustav menehtyi holokaustin uhrina.
Koripallon miesten SM-sarjakausi 1983–1984
Kausi 1983–1984 oli 44. kausi, jolloin pelattiin koripallon miesten Suomen mestaruudesta. SM-Koriksen mestaruuden voitti Helsingin NMKY. Scotch Team voitti hopeaa ja Kotkan Työväen Palloilijat pronssia. Runkosarjan voitti Helsingin NMKY.
Heinkel P.1080
Historia
Konetyypin kehitys käynnistyi vuoden 1945 alulla, mutta se kehitettiin todennäköisesti loppuun vasta sodan jälkeen yhdysvaltalaismiehittäjien valvonnassa. Yhtään konetta ei kuitenkaan rakennettu. P.1080.01-malli olisi ollut yksipaikkainen peräsimetön suihkuhävittäjä, jonka voimalaitteeksi kaavailtiin kahta siiven tyviin asennettua Eugen Sängerin suunnittelemaa ramjet-moottoria, joissa olisi ollut halkaisijaltaan 1,5 metrinen polttokammio. 8,5 metriä pitkät, kooltaan huomattavan suuret moottorit määrittivät pitkälti koko koneen mitat.
Frank Welker
Ura ääninäyttelijänä
Televisiosarjojen ohella Welker teki myös äänirooleja elokuviin vuonna 2007, kun hänestä tuli kolmas näyttelijä, joka on toiminut Karvisen äänenä elokuvan Karvinen herää todellisuuteen myötä. Hahmon alkuperäisenä äänenä toimi Lorenzo Music, jonka kanssa Welker ääninäytteli 1980- ja 1990-luvulla Karvisen enimmäisessä piirrossarjassa. Vuonna 2008 Welker äänitti ensimmäistä televisiosarjarooliaan Karvisena The Garfield Show'ssa. Vuoden 2010 lopulla Welker palasi jälleen vanhaan roolinsa Megatronin äänenä sarjassa Transformers: Prime. Ennen sarjaa Welker toimi Megatronin äänenä Transformers-elokuvasarjan videopeleissä. Huhtikuussa 2011 Welker kuultiin Batmanin roolissa Batman – pelottomat -sarjassa, jossa sankari seikkaili Scooby-Doosta tutun mysteeripoppoon kanssa. Jakso oli parodiaa 1970-luvun The New Scooby-Doo Movies -sarjasta, jossa Welker imitoi Olan Soulen Batmania. Samaisessa jaksossa Welker oli myös Fredin ja Scoobyn ääninä.
Muuta
Welker kertoi eräässä haastattelussa ollessaan noin 30 vuotta ääninäyttelijänä hän on huomannut suuremmoisen kasvun näyttelijöiden kohdalla tehdä äänirooleja animaatioihin. Tullessaan itse ensimmäistä kertaa alalle varsinaisia ääninäyttelijöitä oli vain kourallinen, mutta erityisesti 2000-luvulta lähtien Warner Bros. Animationin ja Walt Disney Television Animationin tuottamien piirrossarjojen menestyksen myötä ääniroolien tekeminen on laajentunut suuresti. Lisäksi liiketoiminta on Welkerin mukaan mennyt parempaan suuntaan, sillä 1960-1980-luvulla ääninäyttelijät eivät saaneet uusintapalkkiota tai kierrätyspalkkaa työstään. Eikä heitä palkittu tekemästään työstä. Sittemmin Screen Actors Guild ja televisioteollisuus on muuttanut kaiken parempaan suuntaan.
Jamnik
Jamnik on maalaiskunta ja sen keskuskylä Novgorodin alueen Demjanskin piirissä Venäjällä. Se sijaitsee Lužonkajoen varrella 28 kilometriä Demjanskista pohjoiseen. Kylässä on reilut 650 ja kunnassa 1 300 asukasta (vuonna 2011).
Jamnikin kunnan pinta-ala on 327,63 neliökilometriä. Se rajoittuu pohjoisessa Demjanskin piirin Knevitsyn ja Lytškovon kuntiin, idässä Valdain piiriin, etelässä Peskin ja Žirkovon kuntiin sekä lännessä Parfinon piiriin. Pinta-alasta 69,6 % on metsää ja 29,1 maatalousmaata. Seudun jokia ovat Polomet, Lužonka, Smorodinka, Trestjanka ja Upolozenka.
Raani
Raani (Littorella uniflora) on ratamokasvien heimoon kuuluva monivuotinen vesikasvi, joka on lähisukua ratamoille. Se on pieni pohjaruoho, joka kasvattaa lehtiruusukkeita, jotka muodostuvat 1–3 millimetriä leveistä jäykistä lehdistä. Raani on yksikotinen ja sen kukat ovat yksineuvoisia. Kukkien teriö on kooltaan 4–6 millimetriä ja väriltään likaisen valkoinen.
Louis Nicollin
Elämä
Valencessa syntynyt Nicollin siirtyi perheyritys Nicollin Companyn johtoon vuonna 1977. Nykyisin yrityksellä on toimintaa Ranskassa, Belgiassa ja Marokossa. Kolme vuotta aikaisemmin (1974) temperamenttinen Nicollin oli siirtynyt Montpellier Paillade Sport Clubin puheenjohtajaksi. Seura pelasi tuolloin division d’honneurissa. Nykyisin Montpellier HSC:ksi muuttunut seura pelaa Ranskan ylimmällä sarjatasolla, Ligue 1:ssä. Jalkapallon lisäksi Nicollin panosti muihinkin urheilulajeihin, kuten rugbyyn. Louis Nicollin oli Ranskan 354:nneksi rikkain henkilö.
Yksityiselämä
Suuri jalkapallofani Nicollin omisti yhden maailman suurimmista jalkapallopaitakokoelmista. Kokoelmaan kuuluu noin 4 500 paitaa, joista jotkut ovat kuuluneet jalkapallolegendoille. Nicollin oli naimisissa Coletten kanssa ja hänellä oli kaksi poikaa, Oliver ja Laurent. Nuorempi poika Laurent kuuluu myös Montpellier HSC:n johtoportaaseen. Pojista molemmat työskentelevät Nicollin Companylla.
Georgi Beregovoi
Sodan jälkeen Beregovoi toimi 16 vuotta koelentäjänä ja yleni everstiksi. Hän oli Neuvostoliiton ilmavoimien koelento-osaston varapäällikkö. Vuonna 1962 hän haki kosmonauttikoulutukseen. Hän lensi avaruudessa vain kerran, Sojuz 3 -avaruusaluksella. Hän jäi toimeen kosmonauttien koulutuskeskukseen, jonka johtajaksi hän nousi vuonna 1972.
Tie 33 (Viro)
Kantatie 33 kulkee Koillis-Virossa Jõhvin kunnassa Jõhvin kaupungista Kosen kylään. Tie yhdistää valtatien 3 ja kantatien 32. Tien pituus on 3,5 kilometriä.
Brasilian miesten lentopallomaajoukkue
Brasilian miesten lentopallomaajoukkue on etenkin 2000-luvulla menestynyt lentopallossa. Se on voittanut olympiakultaa vuosina 1992, 2004 ja 2016 sekä maailmanmestaruuden kolmissa peräkkäisissä kisoissa 2002, 2006 ja 2010. Maailmanliigan Brasilia on voittanut ennätykselliset yhdeksän kertaa. Kuuluisimpia pelaajia ovat maailman parhaimmaksi pelaajaksi arvostettu Gilberto Godoy Filho eli paremmin tunnettuna Giba sekä libero Sérgio ja passari Ricardo.
Lisa Lampanelli
Lisa Lampanelli Lisa Lampanelli (oikealta nimeltään Lisa Marie Lampugnale, s. 19. heinäkuuta 1961 Connecticut) on yhdysvaltalainen stand up -koomikko ja näyttelijä.{Lähde{}}
Linkomysiini
Linkomysiiniä voi nauttia suun kautta tai pistoksina. Lääke imeytyy yleensä hyvin ruuansulatuselimistöstä. Per os otettuna on annostus seuraava: 500 mg x 3-4. Linkomysiini poistuu maksan ja munuaisten kautta elimistöstä.
Liiri
Liiristä on käytetty historian aikana useaa nimeä: Lijdheby, Lideby, Liide ja Liite. Liirin yksinäistilan muodostama kylä sijaitsee Perniönjoen itärannalla Lupajan ja Pakapyölin välissä. Liirin kyläalue jää joen ja kantatien 52 väliin. Liirin tila sijaitsee korkean mäen etelärinteessä. Kylän itäosassa on Hallissuo. Jokilaakso on peltomaata.
Liitutaulun raapimisääni
Vuoden 2011 tutkimuksessa Oehler ja Christoph Reuter esittivät hypoteesin, jonka mukaan äänen epämiellyttävyyden aiheuttaa ihmisen korvakäytävän muodon akustinen resonanssi, joka vahvistaa tiettyjä taajuuksia, varsinkin välillä 2 000–4 000 Hz, niin paljon että tämä aiheuttaa fyysistä kipua. Nämä tutkimustulokset esitettiin Acoustical Society of American konferenssissa ja tukivat aikaisempaa vuoden 1986 tutkimusta, jonka teki Vanderbiltin yliopiston psykologi Randolph Blake kollegoineen. He huomasivat, että kynsien ääni liitutaululla ärsytti ihmisiä, vaikka äänen korkeimmat (kimeimmät) taajuudet suodatettaisiin pois. Tämän psykoakustiikan alan tutkimustyön ansiosta Blakelle myönnettiin vuoden 2006 Ig Nobel -palkinto.
Ydinaseriisunta
Ydinaseriisunnan perusta
Peruskirjan 2. artiklan 3. kohta määrää, että
”Atomit rauhan puolesta” -puhe
Eisenhowerin sanojen koruttomuus ja toivottomuus ilmaisee hyvin ajan synkkää ilmapiiriä. Eisenhower kuitenkin päätti puheensa toiveikkaasti:
Kansainvälinen atomienergiajärjestö
thumb|[[Kansainvälinen atomienergiajärjestö|IAEA:n lippu kuvaa atomia rauhaa symboloivien oliivinlehvien ympäröimänä.]] Eisenhowerin asettamien suuntaviivojen mukaisesti Yhdistyneiden kansakuntien alaisuuteen perustettiin Kansainvälinen atomienergiajärjestö (IAEA) vuonna 1957. Järjestön nimi ja luonne tulivat suureksi osaksi Yhdysvaltain presidentti Eisenhowerin muutamaa vuotta aiemmin pitämän ”Atomit rauhan puolesta” -puheen mukaisiksi. Järjestön tehtäväksi asetettiin toisaalta ydintekniikan sotilaallisen käytön estäminen ja vähentäminen, sikäli kuin se järjestölle vain suinkin on mahdollista, ja toisaalta ydintekniikan rauhanomaisen käytön edistäminen. Näitä tehtäviään IAEA toteuttaa edelleen. Olemassaolonsa aikana se on merkittävästi edistänyt ydinenergian käyttöä ja muun muassa säteilyn käyttöä maanviljelyssä ja lääketieteessä (lisää säteilyn käyttötarkoituksista artikkelissa ionisoiva säteily). Toisaalta IAEA ylläpitää maailmanlaajuista fissiilien aineiden seurantaa ja läpitunkevaa tarkastusohjelmaa, joita ilman ydinmateriaalien käytön nykyisenkaltainen rajoittaminen ja täsmällinen seuranta olisi hyvin vaikeaa ellei peräti mahdotonta. IAEA myös valvoo kansainvälisten sopimusten noudattamista ja toimii aseistariisunta-asioissa neuvonantajana YK:n yleiskokoukselle, turvallisuusneuvostolle ja muille elimille.
Kylmän sodan päättyminen ja tulevaisuus
thumb|Ydinaseista vapaat vyöhykkeet vuonna 2021. START-sopimusten konkreettiset ja sitovat aseistariisuntavelvoitteet sekä ydinsulkusopimuksen muodostama este uusien ydinaseiden havittelulle muodostavat ydinaseriisunnan huipentuman. Kylmän sodan jälkeen oli laajalti toiveita aseistariisunnan nopealle etenemiselle, mutta poliittinen kehitys on johtanut tilanteeseen jossa toiveet jäivät toteutumatta, ainakin toistaiseksi.
Jalkapallon maailmanmestaruuskilpailut 2002
Turnauksessa tapahtui useita yllätyksiä jo lohko­vaiheessa: ennakko­suosikkeihin lukeutuneet Argentiina, Portugali ja hallitseva mestari Ranska putosivat. Myös kisojen isäntä­maiden menestys yllätti, molemmat voittivat alku­lohkonsa ja Etelä-Korea ylsi lopulta peräti pronssi­otteluun saakka voitettuaan neljännes­väli­erissä Italian ja puoli­väli­erissä Espanjan.
Ahti Korhonen
Oma toimisto 1950–
Huomattavia asemakaavasuunnitelmia olivat Kurkelan asemakaava Keravalle 1960-luvun loppupuolella sekä Lapuan yleiskaava ja asemakaava vuosina 1964–1976.
Luther-kirkko (Helsinki)
Luther-kirkko Helsingissä on Suomen Luterilaisen Evankeliumiyhdistyksen (Sley) käyttöön rakennettu kirkko Fredrikinkatu 42:ssa. Sley vuokraa kiinteistöä sen nykyiseltä omistajalta, Keskinäinen työeläkevakuutusyhtiö Varmalta. Tila tuli toukokuussa 2016 takaisin kirkkokäyttöön oltuaan parikymmentä vuotta yökerho- ja ravintolatilana.
Historia
Alkujaan viereisellä tontilla Malminkadun puolella osoitteessa Malminkatu 12 on ollut Theodor Höijerin suunnittelema Sleyn rukoushuone, joka valmistui vuonna 1878. Seurakunnan laajentuessa sen viereen Fredrikinkadun puolelle rakennettiin 1894 uusi rukoushuone, jonka suunnitteli Karl August Wrede goottilaistyyliin, ja sitä on laajennettu useaan otteeseen. Muutostöitä tehtiin Hilding Ekelundin suunnitelmien mukaan vuonna 1931, jolloin rakennus sai nykyisen funktionalistisen julkisivun, ja se vihittiin kirkoksi. Talvisodan pommituksissa kirkko vaurioitui pahoin, mutta se kunnostettiin entiseen asuunsa. thumb|300px|left|Kirkkosali kunnostettiin [[Hilding Ekelundin 1930-luvun suunnitelman henkeen ja otettiin jälleen kirkolliseen käyttöön toukokuussa 2016. Korjaustyön suunnitteli arkkitehti Maria Ailio.]]
Malminkatu 12
Vuonna 1878 Malminkadun puolelle valmistuneen pienen punatiiliseen rukoushuoneen oli suunnitellut arkkitehti Theodor Höijer. Vuonna 1908 rakennuksessa tehtiin muutostöitä, ja kaksikerroksiseen rakennukseen lisättiin kolme kerrosta. Jugend-tyyliset suunnitelmat teki arkkitehti Albert Nyberg. Vuonna 1931 lisättiin vielä yksi kerros. Höijerin alkuperäisestä rukoushuonesuunnitelmasta ei enää ole jälkiä näkyvissä, vaan molempien rakennusten julkisivussa on Hilding Ekelundin luoma ilme.
Raitavälskäri
Raitavälskäri (Acanthurus triostegus) on välskärikaloihin kuuluva meriakvaariossakin menestyvä kala. Luonnossa raitavälskäri elää indopasifisella merialueella.
Margaret Ruthven Lang
Langin ensimmäiset julkisesti esitetyt teokset olivat viisi laulua, jotka Myron W. Whitney tulkitsi yleisölle Bostonissa 14. joulukuuta 1887. Laulu ”Ojalá” kuultiin myös Pariisin maailmannäyttelyssä vuonna 1889. Laulusta tuli erityisen suosittu, ja se sai esityksen myös Washington DC:n Lincoln Concert Hallissa 26. maaliskuuta 1890. Sopraano Gerrit Smith piti ensimmäisen tunnetun Langin soolokonsertin New Yorkissa pari vuotta myöhemmin. Muita tunnettuja Langin tulkitsijoita oli muun muassa Ernestine Schumann-Heink.
A-Laiturit
Historiaa
Vuonna 1996 Mika Murto myi osuutensa A-Sukellus Ky:stä Matti-Pekka Vähätalolle, jääden kuitenkin itse yrityksen palvelukseen.
Vuonna 1999 yritykselle hankittiin ensimmäinen ruoppaaja ja toimintaa laajennettiin kattamaan myös rantojen ruoppaus ja kunnostus. Uudet liiketoiminnat syrjäyttivät vähitellen sukellusliiketoiminnan. Vuoden 2005 alusta ruoppaustoiminta eriytettiin omiin yhtiöihinsä ja osuudet ruoppausyhtiöistä myytiin pois vuosien 2007-2008 aikana. Tämän jälkeen yritys alkoi keskittyä laitureiden valmistamiseen.
Yrityksen rakenne
A-Laiturit Group Oy on vuonna 2014 perustettu hallintayhtiö, joka toimii emoyhtiönä kolmelle osakeyhtiölle:
Sisu S-sarja
Sotilassovellukset
Kenttätykistön käyttöön hankittiin vuonna 1990 kymmenen Sisu SK-250 CKH-6×6/4100+1370 -maastokuorma-autoa. Takaosassa oli kaukokäyttöiset Hiab-nosturit.
1990-luvulla meritorjuntaohjusjärjestelmät MTO-85 siirrettiin neliakselisten SK-242 CA-KH-6×2/1830+3570+1370:ien päälle. Ne olivat olleet aikaisemmin SA-240:ien alustoilla. Ohjuksia kuljetettiin SK-181 6×2/4100+1300 -mallisilla Sisuilla, joissa oli latausta varten vaihtokorilaitteistot ja Hiab-nosturit.
Sakari Tuomola
Kaupunginjohtajan virkatehtävien ohella hän oli Turun ja Porin läänin urheilulautakunnan sekä koulusuunnittelulautakunnan jäsen vuodesta 1974 lähtien, Pirkanmaan kasvatusneuvolan liittohallituksen ja liittovaltuuston varapuheenjohtaja vuodesta 1973 lähtien, Ylisen keskuslaitoksen liittovaltuuston varapuheenjohtaja 1973 lähtien sekä Pirkanmaan matkailulautakunnan puheenjohtaja 1977 lähtien.
Honda VFR750F RC24
thumb|300px|Vuoden 1987 VFR750F Honda VFR750F RC24 tai Honda VFR 750 F RC24 on Hondan vuosina 1986–1989 valmistama moottoripyörämalli, jossa on nelisylinterinen, nelitahtinen V-moottori. RC24 on ensimmäinen VFR750F-malli, jonka korvasi vuonna 1990 esitelty RC36-malli. Vuonna 1986 uuden VFR750F:n hinta oli 50 350mk.
Yhdysvaltain Grand Prix 2005
right|thumb|250px|FIA:n puheenjohtajaa [[Max Mosleya kritisoiva banneri]]
Ernie Terrell
Ernie Terrell (4. huhtikuuta 1939 Belzoni, Mississippi – 16. joulukuuta 2014 Evergreen Park, Illinois ) oli yhdysvaltalainen nyrkkeilijä, joka hallitsi WBA:n raskaansarjan maailmanmestaruutta vuosina 1965–1967. Hänen siskonsa oli The Supremes -yhtyeen laulaja Jean Terrell, jonka kanssa hänellä oli 1960-luvulla myös yhtye Ernie Terrell & Knockouts.
Pehrman
Pehrman voi tarkoittaa:
Sitraali
Sitraali (C10H16O) eli lemonaali on tyydyttymätön aldehydi, joka on rakenteeltaan geometristen isomeerien seos. Se koostuu kahdesta E,Z-isomeeristä. E-isomeeria kutsutaan geraniaaliksi (CAS 141-27-5) tai sitraali A:ksi ja Z-isomeeria neraaliksi (CAS 106-26-3) eli sitraali B:ksi. Sitraali sisältää geraniaalia noin 55–70 % ja neraalia noin 35–45 %. Molemmat isomeereista ovat vaaleankeltaisia nesteitä, joilla on sitruunankaltainen tuoksu. Yhdistettä esiintyy myös kukkien tuoksuissa ja semiokemikaalina eliöiden viestinnässä.
Sitraalin leimahduspiste on 82 °C (c.c.) ja itsesyttymislämpötila 225 °C.
Valmistus ja käyttö
Sitruunankaltaisen tuoksunsa vuoksi sitraalia käytetään muun muassa hajusteteollisuudessa. Tämän lisäksi sitraalia käytetään useiden eri yhdisteiden synteesissä. Siitä voidaan valmistaa muun muassa jononeja, joista erityisesti β-iononia käytetään A-vitamiinin synteesissä.
Lucas Moura
Lucas on taitava pallonkäsittelijä ja hyvä harhauttelija sekä nopea hyökkäävä keskikenttäpelaaja. Häneltä löytyy myös räjähtävä lähtönopeus ja hän osaa myös tehdä maaleja paikan tullen.
Maajoukkueura
Lucas pelasi yhdeksän ottelua Brasilian alle 20-vuotiaiden maajoukkueessa. Hän oli mukana, kun Brasilia voitti ikäluokan Etelä-Amerikan mestaruuden, ja teki finaalissa hattutempun Brasilian voittaessa Uruguayn 6-0. Hän pelasi neljä ottelua Brasilian saavuttaessa olympiahopeaa Lontoossa 2012. Loppuottelussa Meksikoa vastaan hän pelasi viisi minuuttia.
Wig Wam
Historia
Wig Wam perustettiin Østfoldissa vuonna 2001. Ennen yhtyeen perustamista kaikki jäsenet olivat olleet tiiviisti kiinni musiikkibisneksessä ja soittaneet yhtyeissä Dream Police, Artch, Sha-Boom, Ole Evenrud and Alien tai tehneet jopa soolouraa. Wig Wam teki paljon töitä menestyksensä eteen soittaen Norjassa useita konsertteja. Se nousi pian yhdeksi menestyneimmistä norjalaisista liveyhtyeistä.
Kelluva sauna
thumb|300px| thumb|300px|
Li Meisu
Li Meisu (s. 17. huhtikuuta 1959) on kiinalainen entinen yleisurheilija ja olympiamitalisti, joka kilpaili kuulantyönnössä.
Hajarayn
Hajarayn on kaupunki Jemenin Hadramautin alueella.
Linnankosken voimalaitos
Linnankosken voimalaitos oli vuonna 1900 Vuoksen Linnankoskeen valmistunut vesivoimalaitos, joka purettiin lähes kokonaan vuonna 1928. Imatran voimalaitoksen valmistumisen myötä Vuoksen pinta nousi tuolloin useita metrejä ja Linnankosken voimalaitoksen jäljelle jääneet rakenteet jäivät veden alle. Nykyään ne ovat suosittu sukelluskohde.
Rakentamissuunnitelmat
Linnankosken voimalaitoksen rakensi vuosina 1898–1900 tanskalaisen William Waernin ja ruotsalaisen Theodor Höffdingin perustama yhtiö Siitola Ab, joka osti Gustaf Törnuddin perikunnalta Linnankosken sekä siihen kuuluvat ranta-alueet. Voimalaitos rakennettiin tuottamaan sähköä lähelle perustetun kalsiumkarbiditehtaan voimanlähteeksi. Yhtiön oli tarkoitus rakentaa voimalaitos myös joen toiselle rannalle ja toimittaa sen tuottamaa sähköä Pietariin, mutta senaatti hylkäsi suunnitelman. thumb|250px|Linnankosken voimalaitos ja Linnankoski.
Voimalaitos
Joen vastarannalle suunnitellun tehokkaamman voimalaitoksen vuoksi Linnankosken voimalaitoksesta tehtiin vain väliaikainen. Tämän vuoksi se poikkeuksellisesti rakennettiin kokonaan puusta, aina kantavia rakenteita ja hirsiperustuksia myöten. Puinen voimalaitosrakennus ei ollut kovinkaan vakaa, sillä sen kerrottiin tärisseen turbiinien ollessa käytössä. Lähistöllä toiminut karbiditehdas tuhoutui tulipalossa jo syyskuussa 1901, jonka jälkeen Siitola Ab ajautui konkurssiin tammikuussa 1903 ja voimalaitoksen toiminta lopetettiin. Vuonna 1912 konkurssipesän osti pietarilainen yhtiö, joka kolmen vuoden kuluttua vuokrasi voimalaitoksen Tornator Oy:lle sähkon tuottamiseen Elektrometallurgiska Aktiebolagetin Vuoksenniskassa sijaitsevalle sulatolle.
EML Kalev
Palvelus
Neuvostoliitto valtasi 13. elokuuta 1940 sukellusveneen miehittäessään Viron. Alus liitettiin 18. syyskuuta Neuvostoliiton Itämeren laivastoon. Saksan hyökättyä Neuvostoliittoon kesäkuussa 1941 alus oli Liepājassa päällikkönään kapteeniluutnantti B. A. Nyrov. Alus lähti 22. kesäkuuta Liepājasta Ventspilsin, Ust-Dvinskin, Kuivastun, Paldiskin ja Tallinnan kautta Kronstadtiin, missä se siirrettiin 25. heinäkuuta huollettavaksi telakalle. Alus vapautui 31. heinäkuuta telakalta ja lähti 2. elokuuta Tallinnaan, jonne se saapui seuraavana päivänä.
Tie 37 (Viro)
Kantatie 37 kulkee Keski-Virossa Põltsamaan kaupungin keskustasta Jõgevan kaupungin länsipuolelle kantatielle 39.
Siniset vaunut
Palvelut
Nykyään kaikki siniset pikajunavaunut ovat toisen luokan vaunuja, sillä ensimmäisen luokan vaunut lukuun ottamatta Venäjän Sibelius-junia muutettiin toiseen luokkaan vuonna 2004. Nykyään sinisten vaunujen palveluihin kuuluvat vammaispalvelut, lemmikki- ja allergiaosasto sekä matkatavaran, polkupyörien ja lastenvaunujen kuljetus matkatavaravaunussa ja yleensä ravintola.
Sinisissä makuuvaunuissa on mahdollisuus varata yhden hengen hyttipaikka sekä allergia- tai lemmikkipaikka. Yhdessä hytissä on korkeintaan kolme vuodepaikkaa.
Ignaz Moscheles
Moschelesin omat sävellykset ovat käytännössä hävinneet pianistien ohjelmistosta. Parhaiten niistä kesti aikaa g-mollipianokonsertto, jota esitettiin aktiivisesti vielä 1800–1900-lukujen vaihteessa.
Javier Gómez
Gómezin valmentajana toimii Carlos David Prieto.
Turhuuksien rovio
Turhuuksien rovio (The Bonfire of the Vanities) on yhdysvaltalaisen toimittajan ja kirjailijan Tom Wolfen kirjoittama kirja. Se ilmestyi 1987, ja sen aiheena ovat New Yorkin jupit. Teos ilmestyi suomeksi 1989 WSOY:n kustantamana, ja sen on suomentanut Erkki Jukarainen.
Hyper Crush
Alkuvaiheet (2006–2007)
Alussa Hyper Crushissa oli vain Donnie ja Preston. Yhtyeen nimi oli aluksi Bel-Airs, mutta kun heidän tyyli vaihtui, niin samalla muuttui yhtyeen nimi. He etsivät naisvokalistia Donnyn pariksi. Donny ja Preston kysyivät heidän pitkäaikaisystävää Hollya, joka otti paikan.
Garou (järvi)
Garou on Nigerjoen tulvajärvi Malissa. Se sijaitsee Nigerin sisämaasuiston itäreunalla Timbuktun alueen Gourma-Rharousin piirissä.
Garou koostuu neljästä hiekkadyynien erottamasta järvestä, jotka ovat Garoun lisäksi Gakore ja Tinguere pääjärven eteläpuolella ja Titolaouen sen itäpuolella. Garouta ruokkii Nigerin sivuhaarasta Bara-Issasta itään johtava kanava. Garousta johtaa lyhyt ja leveä kanava Gakoreen, joka puolestaan on yhteydessä Tinguereen. Voimakkaiden tulvien aikaan Gakoreen on virrannut vettä myös etelän Dôjärvestä tulevaa kanavaa pitkin. Garoun itänurkasta on yhteys Titolaoueniin, josta johtavat kanavat tulva-alueen reunalla sijaitseviin Haribongoon ja Kabongoon.
Chemical Abstracts Service
Chemical Abstracts Service (CAS) on yhdysvaltalainen, American Chemical Society -nimiseen järjestöön kuuluva hallinnollinen yksikkö. Sen tehtävänä on pitää yllä ja kehittää tietokantaa kaikista tunnetuista kemikaaleista. CAS-yksiköllä on kaksi tietokantaa, CAplus ja CAS-rekisteri. CAplus muodostuu kirjallisuustiedosta ja tiivistelmistä, jotka on koottu ympäri maailmaa julkaistuista tieteellisistä artikkeleista, patenteista ja muista julkaisuista. CAS-rekisteriin taas kootaan tietoa uusista kemikaaleista, jotka numeroidaan CAS-luvulla. CAS julkaisi ensimmäisen Chemical Abstractin vuonna 1907. Vuonna 2009 CAS-rekisterissä oli yli 46 miljoonaa orgaanista ja epäorgaanista kemiallista ainetta sekä yli 60 miljoonaa proteiini- ja DNA-järjestystä. CAS nimeää uudet kemikaalit hiukan kansainvälisestä IUPAC-säännöstöstä poiketen. CAS-tietokantojen sisältämään tietoon pääsee käsiksi esimerkiksi STN- ja SciFinder-palvelujen avulla.
Biograd na Moru
Historia
1200- ja 1300-luvuilla kaupunkia hallitsivat Cetinan herttua, Vranan Temppeliherrain ritarikunta ja Šubićin suvun Bribirin herttuat. Venetsian tasavalta järjesti asiat näin vuonna 1409, ja tämä järjestely jatkui aina Venetsian tasavallan luhistumiseen asti vuonna 1797.
Tie 38 (Viro)
Kantatie 38 kulkee Keski-Virossa Põltsamaan kaupungin pohjoispuolelta valtatieltä 2 Võhmaan kantatielle 49.
Travis Padgett
Travis Padgett (s. 13. joulukuuta 1986 Shelby, Pohjois-Carolina) on yhdysvaltalainen pikajuoksija. Hän on juossut 100 metriä aikaan 9,89 s Eugenessa 28. kesäkuuta 2008 ja 200 metriä aikaan 20,32 s Tallahasseessa 31. toukokuuta 2008.
Piikkiankeriaat
Levinneisyys ja elintavat
Piikkiakeriaslajeja tavataan Atlantin, Intian valtameren ja Tyynenmeren alueilta. Ne elävät syvissä vesissä tyypillisesti 125–3 570 metrin syvyydellä merenpinnasta. Kalojen ravinto koostuu pohjaeläimistä kuten monisukamadoista, pienistä äyriäisistä ja sammaleläimiä. Pikkiankeriaislajien kannasta naaraita on huomattavasti enemmän kuin koiraita.
Akalasia
Chagasin tauti aiheuttaa samankaltaisia oireita kuin akalasia.
Etofenamaatti
Etofenamaatti reagoi eläinten elimistössä rasvahappojen kuten palmitiinihapon, steariinihapon, öljyhapon ja linolihapon kanssa muodostaen estereitä. Yhdisteen käytön haittavaikutuksena voi ilmetä allergista ihottumaa.
Jean Chastanié
Chastanié osallistui olympialaisiin kerran, Pariisissa 1900. Hän sijoittui tuolloin 4 000 metrin esteissä neljänneksi hävittyään kahdeksalla jaardilla kolmanneksi tulleelle Sidney Robinsonille, voitti pronssia 2 500 metrin esteissä ja oli mukana maansa joukkueessa 5 000 metrin joukkuekilpailussa, jossa Ranska hävisi Yhdistyneen kuningaskunnan ja Australian sekajoukkueelle Chastanién tultua maaliin joukon viidentenä.
UNIFORM
Poliittisia tavoitteita
Se on Japanin hallituksen yritys luoda suhteita Aasian maiden avaruustoimintaan. Poliittisella tasolla kyse lienee Japanin vastatoimesta (“space diplomacy”) sille, että esim. Etelä-Korea ja Malesia kehittävät avaruustekniikkaansa Venäjän avustuksella, Kiina avustaa useita maita avaruustekniikassa kautta maailman ja esim. Vietnam on aloittanut oman avaruustoimintansa. Etelä-Korea on luonut suhteita esim. Arabiemiirikuntien liittoon. Englantilainen Surrey Satellite Systems-yhtiö on saanut mikrosatelliiteilleen asiakkaita myös Aasiasta. Japanilainen UNIFORM-rojekti esiteltiin marraskuussa 2010 17. "Asia-Pacific Regional Space Agency Forum"-tapaamisessa Melbournessa Australiassa.
Philipp Hälg
Hälg debytoi maailmancupissa joulukuussa 2011 ollen Davosin 30 kilometrin kilpailussa 66:s. Ensimmäistä kertaa hän sijoittui 30 parhaan joukkoon tammikuussa 2015 Tour de Skihin kuuluvassa Oberstdorfin 15 kilometrin kilpailussa ollen 28:s.
Jonathan Borlée
Hänen ennätyksensä ovat 100 metrillä 10,47, 200 metrillä 20,31, 300 metrillä 31,87 ja 400 metrillä 44,43 (Belgian ennätys).
Luettelo Billboard Hot 100 -listan ykkösistä vuonna 2019
pienoiskuva|[[Lil Nas X|Lil Nas X:n single ”Old Town Road” teki uuden ennätyksen viettämällä listan kärjessä 19 viikkoa vuoden aikana. ]] pienoiskuva|Elokuussa ”[[Bad Guy” -kappaleella ykköseksi kohonnut Billie Eilish oli ensimmäinen 2000-luvulla syntynyt henkilö listan huipulla. ]] pienoiskuva|Vuonna 1994 julkaistu joululaulu ”[[All I Want for Christmas Is You” nousi ensimmäistä kertaa listan ensimmäiselle sijalle joulukuussa 2019. Se on Mariah Careyn 19. kappale, joka on saavuttanut listan kärjen, ja hänestä tuli sen myötä eniten listaykkösiä saanut sooloartisti. ]] Tämä on luettelo Billboard Hot 100 -listan kärkipaikkaa hallussaan vuonna 2019 pitäneistä artisteista ja singleistä.
Juice Leskinen
Juice Leskinen Slam (1977–1981)
Slam lopetti toimintansa loppuvuodesta 1981 lähinnä jatkuvien henkilövaihdosten ja musiikillisen kehityksen hiipumisen vuoksi. Leskinen myös toivoi, että muutkin Slamin soittajat olisivat osallistuneet enemmän lavashow’hun. Loppuvaiheessa yhtyeessä soittivat kitaristi Jari Yliaho, rumpali Vesa Sytelä, basisti Ila Loueranta ja kosketinsoittaja Pekkonen. Slamin hajottua Leskinen teki soololevyn Dokumentti, joka ilmestyi joulukuussa 1981. Hän soitti levyllä kaikki instrumentit ja lauloi kaikki lauluosuudet. Myös Dokumenttia myytiin kultalevyyn oikeuttava määrä.
Henkilökuva
Tiskijukkana ja roudarina toimineen Kimmo Torkkelin mukaan Leskisen persoonassa yhdistyivät tunteet ja järki, ja kielellisten lahjojen lisäksi hänellä oli ilmiömäinen muisti. Sekä Alatalo että Rinne ovat muistelleet, että Leskinen kirjoitti usein kappaleiden tekstit valmiiksi kerralla, ilman mitään luonnoksia, koska hän oli miettinyt kaiken valmiiksi jo päässään. Hän oli erittäin verbaalinen ja riimitteli jopa puhuessaan, niin että lause saattoi yhtäkkiä päättyä osuvaan loppusointuun.
Muusikko ja esiintyjä
Esiintyjänä Leskinen oli tunnettu terävästä, spontaanista sanailusta ja huumorista. Aitoa, inhimillistä huumoria on jopa pidetty Leskisen kansansuosion tärkeimpänä syynä. Rock-toimittaja Juho Juntunen on sanonut, että Leskisellä oli ”merkillinen taito ottaa yleisönsä ikään, sukupuoleen tai yhteiskunnalliseen asemaan katsomatta”. Vuodesta 1975 lähtien Leskinen päätti lähes jokaisen esiintymisensä ”Maamme”-lauluun, mikä herätti hänen mukaansa aluksi paljon pahennusta. Keikoilla Leskinen soitti ”Suomi-kitaraa” (noin 1980 lähtien), soitinrakentaja Juha Nuutisella teetettyä Telecaster-kitaraa, jonka runko oli Suomen kartan muotoinen.
Vaikutus suomalaiseen rock-musiikkiin
Timo Kanervan mukaan Juice Leskinen loi 1970-luvulla suomalaisen rockin yhdessä Hectorin, Dave Lindholmin ja Tuomari Nurmion kanssa. Leskinen oli heistä ainoa, jonka juuret eivät olleet Helsingissä, ja hänen voidaan jopa sanoa antaneen ”myös Kehä Kolmosen ulkopuolella syntyneille oikeuden tehdä rockia”. Ilkka Mattila nimittää muistokirjoituksessaan Leskistä ”suomalaisen pop-musiikin kulmakiveksi”, ja Kansallisbiografiassa häntä kuvataan ”suomalaisen rock-musiikin isähahmoksi”. Häntä on sanottu myös ”Suomi-rockin Kekkoseksi”, mikä viittasi hänen asemaansa johtohahmona.
Kuvanveistäjän tytär
Teoksessa on sekä omaelämäkerrallisia aineksia että fiktiivisiä osia. Kirjoittaja eläytyy taitavasti lapsen maailmaan, jossa tosi ja mielikuvitus eivät vielä ole täysin eriytyneet.
Valori plastici
Valori plastici oli italialainen vuonna 1919 perustettu taidesuuntaus. Se oli vastareaktio Italian modernille taiteelle. Sen loi Giorgio de Chirico. Valori plasticin jäsenistä moni oli entinen futuristi, ja ryhmä piti ihanteena klassiseen taiteeseen pohjautuvaa selkeää, luontoa noudattavaa veistoksellisuutta, joka oli vastapaino futurismille. Valori plastici kehitteli Pittura metafisican muotopyrkimyksiä eteenpäin traditionaalisuutta kohti ja itse sai seuraajakseen fasismin aikana Il Novecenton. Nimensä Valori plastici sai Pittura metafisican äänenkannattajalehdestä, joka ilmestyi vuosina 1918–1921.
Tom Clancy’s Rainbow 6: Patriots
Tom Clancy’s Rainbow 6: Patriots on peruutettu ensimmäisen persoonan ammuntapeli, joka kuuluu Rainbow Six -sarjaan. Pelistä ilmoitettiin vuoden 2011 joulukuun Game Informer -lehden kannessa. Maaliskuussa 2012 julkistettiin, että pelin luova johtaja David Sears, kerronnan johtaja Richard Rouse III, pääsuunnittelija Philippe Therien ja animaatio-ohjaaja Brent George poistettiin kehitysryhmästä. Pelistä ei annettu mitään uutisia toukokuuhun 2013 saakka, jolloin GameStop poisti kaikki tiedot tulevasta Patriots-pelistä ja peruutti kaikki ennakkotilaukset. Kesäkuussa 2014 Ubisoft ilmoitti, että peli ei ole enää kehitystyössä ja se korvataan Tom Clancy’s Rainbow Six: Siege -pelillä.
Flórina (alueyksikkö)
Alueyksikkö perustettiin vuoden 2011 alussa Kallikrates-suunnitelman myötä ja se korvasi tuolloin lakkautetun Flórinan prefektuurin (Νομός Φλώρινας, Nomós Flórinas).
Sisäilmasairaudet
Sairauksia, oireita ja sairastumismekanismeja
Aivoihin päätyneet virukset saattavat aiheuttaa kognitiivisia oireita, koska aivosolut pyrkivät estämään viruksen leviämisen sammuttamalla itsensä. Jos solut pysyvät sammuneina liian kauan, ne kuolevat ravinnon puutteeseen.
Monikemikaaliyliherkkyys
MCS:n ymmärtämistä on viime aikoina lisännyt metabolomiikan tieteenhaara, jossa tutkitaan pieniä molekyylipitoisuuksia biologisista kudos- ja nestenäytteistä. Tutkimuksessa mitattiin koehenkilöiden (9 tapausta, 9 verrokkia) elimistöstä 183 ainetta, joiden pitoisuudet ovat normaalisti hyvin pieniä, eikä niitä mitata normaaleissa tutkimuksissa. Verrokkeihin nähden MCS-potilailla oli merkittävästi suuremmat heksaanihapon ja pelargonihapon määrät sekä merkittävästi alemmat pitoisuudet asetyylikarnitiinissa. Nämä saattavat osoittautua merkittäviksi biomarkkereiksi tulevaisuudessa.
Smooth jazz
Smooth jazz alkoi syntyä 1960-luvulla, kun esimerkiksi jazz-kitaristi Wes Montgomery levytti kevyempää musiikkia jousien säestämänä. Genre vahvistui fuusiojazzin kaupallistuttua 1970-luvun jälkipuoliskolla. Tyylissä on usein jazzille tyypillistä sooloilua, mutta varsinaista jazzia se ei ole. Smooth jazzin esittäjillä on kuitenkin usein jazz-tausta. Etenkin Yhdysvalloissa on smooth jazzia soittavia radiokanavia. Smooth jazzin tunnetuimpia artisteja ovat Bob James, Kenny G ja David Sandborn.
Biombon alue
Alueen hallinnollinen keskus on pientalovaltainen Quinhamel, jonka keskustaan on linnuntietä vain noin 30 kilometrin ja maanteitse noin 37 kilometrin (satelliittikuvan perusteella) matka idässä sijaitsevasta pääkaupunki Bissausta.
Sami Ylä-Jussila
Ylä-Jussila pelasi Suomen maajoukkueessa vuosina 1988–2000 neljä maaottelua.
Stomp 442
Stomp 442 on thrash metal -yhtye Anthraxin seitsemäs studioalbumi. Elektra Records julkaisi sen vuonna 1995. Anthrax syytti levy-yhtiötään siitä, ettei se heidän mielestään ollut promotoinut albumia tarpeeksi, ja yhtye lähti pian Elektra Recordsilta. Albumi on Anthraxin ensimmäinen ilman kitaristi Dan Spitziä, jonka tilalle ei heti hankittu vakituista soolokitaristia, vaan levyllä kitarasoolot soittavat suurimmaksi osaksi Paul Crook ja Charlie Benante.
Jan Rak
Akateeminen ura
Vuonna 2010 Rak työskenteli erikoistutkijana ALICE-projektissa. Edellisenä vuonna 2009 Rak oli toiminut ajokoordinaattorina ensimmäisissä ALICE-laitteistolla tehdyissä protonitörmäyskokeissa. Hän osallistui myös esimerkiksi niin kutsutun trigger-ilmaisimen T0 rakentamiseen. Laite koottiin Jyväskylän yliopiston fysiikan laitoksella. ALICE-projekti on pitkään ollut osa fysiikan laitoksella tehtävää soveltavaa hiukkasfysiikan tutkimusta. Soveltavan tutkimuksen ohella laitoksella toimi vuonna 2010 professori Kari J. Eskolan johtama tutkimusryhmä, joka selvitti raskasionitörmäyksien teoriaa.
Marc Wilmots
Ura
Ensiesiintymisensä maajoukkueessa Wilmots teki vuonna 1994. Hän pelasi Belgian maajoukkueessa yhteensä 70 ottelua tehden 28 maalia. Hän pelasi kolmissa jalkapallon maailmanmestaruuskilpailuissa, vuosina 1994, 1998 ja 2002, joissa hän teki yhteensä viisi maalia, 1998-kisoissa kaksi ja 2002-kisoissa kolme. Hän pelasi myös Euroopan-mestaruuskilpailuissa 2000, joiden toisena isäntämaana Belgia toimi.
Valmennusura
Syyskuun lopussa 2009 Dick Advocaat nimesi hänet Belgian jalkapallomaajoukkueen apuvalmentajaksi. Wilmots jatkoi apuvalmentajana myös Georges Leekensin palattua toukokuussa 2010 maajoukkueen peräsimeen. Leekensin jätettyä tehtävänsä toukokuussa 2012 Wilmotsista tuli maajoukkueen väliaikainen päävalmentaja. Kesäkuun alussa 2012 Belgian liitto teki Wilmotsin kanssa vuoteen 2014 ulottuvan sopimuksen. Wilmotsin alaisuudessa nuorentunut Belgia pelasi loistavat MM2014-karsinnat. Punaiset paholaiset eivät hävinneet yhtään karsintaottelua ja etenivät lohkovoittajana MM-kisoihin 12 vuoden tauon jälkeen. Huhtikuussa 2014 Wilmots allekirjoitti vuoteen 2018 ulottuvan jatkosopimuksen Belgian jalkapalloliiton kanssa. MM-lopputurnauksessa Belgia, jota pidettiin kisojen mustana hevosena, voitti oman lohkonsa puhtaasti ja eteni pudotuspeleihin. Neljännesvälierissä Punaiset paholaiset voittivat jatkoajalla Yhdysvallat 2–1. Turnaus katkesi puolivälierätappioon sittemmin finaaliin edenneelle Argentiinalle 1–0. Sijoitus oli Belgian paras sitten vuoden 1986 kisojen neljännen sijan. EM2016-karsinnoissa Belgia hävisi vain yhden ottelun ja eteni lohkovoittajana EM-lopputurnaukseen ensimmäistä kertaa sitten isännöimiensä vuoden 2000 kisojen.
SteamOS
Versiot
Steam Deckille julkaistusta versiosta käytetään koodinimeä holo. Toukokuussa 2022 Valve julkaisi Steam Deckille version 3.2 vakaana versiona.
Merenneito
Piirteet
Merenneitojen kerrotaan varoittavan ihmisiä myrskyistä sekä neuvomaan ihmisille parantavia kasveja, jos heitä kohdellaan hyvin. He myös auttavat valaita synnytyksissä ja pitävät saalistajat loitolla vastasyntyneistä valaanpoikasista.
Luettelo vuoden 1988 miehittämättömistä avaruuslennoista
Tämä on luettelo vuoden 1988 miehittämättömistä avaruuslennoista. Vuonna 1988 tehtiin noin sata avaruusaluksen laukaisuyritystä, joista liki kaikki onnistuivat. Vuosi oli Suomen aloitus avaruusmaana: Neuvostoliiton Phobos-luotaimet veivät kohti Marsia ruotsalais-suomalaiset Aspera-plasmaspektrometrit.
Kastoriá (alueyksikkö)
Kastorián alueyksikkö on yksi Kreikan alueyksiköistä. Se sijaitsee Länsi-Makedonian alueella ja sen hallinnollinen keskus on Kastoriá. Alueyksikön pinta-ala on 1 720 neliökilometriä ja asukasluku 50 322 (vuonna 2011).
Kunnat
Alueyksikkö jakaantuu kolmeen kuntaan seuraavasti:
Erkki Havansi
Šakkimestari
Havansi on pelannut šakkia maajoukkuetasolla. Pelaajana hän on pitkään edustanut Suomalaista Shakkikerhoa (SSK). Vuonna 2017 SSK muodosti Lauttasaaren Shakkikerhon kanssa uuden seuran, jonka nimeksi tuli Lauttasaaren Suomalainen Shakkikerho (LauttSSK). Erkki Havansi korottui šakkimestariksi vuonna 1964. Hänen paras saavutuksensa lähišakissa on hopeamitali vuoden 1970 SM-turnauksessa. Suomen mestaruuden tuolloin voitti Heikki Westerinen. Lähišakin ohella Havansi on pelannut kirješakkia. Kirješakissa hän on voittanut Suomen mestaruuden vuonna 1978.
Palomino
Värivaatimukset
Valkoiset merkit eivät saa ylittää tiettyjä rajoja: jalkojen sukat eivät saa ylittää kyynärpään tai takapolven kohdalle kuviteltua vaakasuoraa linjaa, ja pään merkit eivät saa levitä niskaan tai kaulalle. Mahassa valkoista sallitaan mahan keskilinjan ympärillä noin 20 cm leveällä alueella, joka ulottuu etujalkojen välistä utareen tai peniksen tupen alueelle. Nämä rajat ylittävä irrallinen tai muuhun valkoiseen liittyvä valkoinen, vaaleanpunaihoinen täplä voidaan hyväksyä, mikäli sen voi peittää kiekolla, jonka läpimitta on neljä tuumaa. Valkoinen, vaaleanpunainen tai pilkullinen iho hyväksytään sellaisilla ihoalueilla, jotka eivät näy hevosen seistessä.
Voikkovärin periytyminen
Voikkojälkeläinen voidaan teoriassa saada näiden ehtojen täyttyessä hyvin monenlaisista yhdistelmistä - esimerkiksi heterotsygoottien voikonhiirakonpäistärikönkimon ja ruunikon yhdistelmästä syntyisi voikko noin 1,56 % todennäköisyydellä— mutta varmimmat ja käytetyimmät yhdistelmät voikon saamiseksi käsittävät rautiaita sekä rautiaspohjaisia heterotsygootti- ja homotsygoottivoikkoja (voikko, cremello). Alla olevassa taulukossa esitetään näiden kolmen yhdistelmät. Kaikki värit ovat rautiaspohjaisia (ee).
Painonnoston maailmanmestaruuskilpailut 2018
Thaimaan nostajista monet jäivät kiinni dopingin käytöstä, ja maan kuudesta mitaleille yltäneestä naisnostajasta viisi, muun muassa kolmen alimman sarjan voittajat, hylättiin.
Armando Riveiro
15. maaliskuuta 2008 vierasottelussa Real Betisiä vastaan, yksi Betis-kannattajista heitti katsomosta pullolla Armandoa päähän, kun ottelua oli jäljellä 20 minuuttia ja Athletic johti sitä 2-1. Armandon päähän jouduttiin neulomaan kuusi tikkiä. Myöhemmin Espanjan jalkapalloliitto päätti, että ottelun viimeisiä 20 minuuttia ei pelata ja täten Athletic voittaa ottelun 2-1.
Pekka Eronen
Pekka Jarmo Veikko Eronen (s. 1961 Helsinki) on suomalainen sanoittaja ja elokuvakriitikko, jonka arvosteluja julkaisee muun muassa Aamulehti.
Dráma (alueyksikkö)
Dráman alueyksikkö on yksi Kreikan alueyksiköistä. Se sijaitsee Itä-Makedonian ja Traakian alueella ja sen hallinnollinen keskus on Dráma. Alueyksikön pinta-ala on 3 468 neliökilometriä ja asukasluku 98 287 (vuonna 2011).
Lasten polku
Lasten polku on Suomen Rauhanyhdistysten Keskusyhdistyksen (SRK)  julkaisema kristillinen lastenlehti. Lehti on 32–40-sivuinen ja ilmestyy kerran kuukaudessa. Levikki on noin 12 500. Aiemmin lehden nimenä on ollut Lasten Siioni (1931–1978) ja Siionin kevät (1978–2019). SRK on evankelis-luterilaisen kirkon suurimman herätysliikkeen, vanhoillislestadiolaisuuden keskusjärjestö.
Mubarak Shah
Mubarak Shah (24. kesäkuuta 1930 Dhok Badhal – 19. tammikuuta 2001 ) oli pakistanilainen yleisurheilija, joka kilpaili kestävyys- ja estejuoksussa.
Victor Considerant
Considerant erosi Fourierista siinä, että hän uskoi tieteen lisäksi myös ihmisen hyvyyteen ja Jeesuksen opetuksiin rakkaudesta. Considerant ei myöskään ollut yhtä radikaali feministi kuin Fourier.
Murha asuu sydämessä
Juoni
Tarina hyppää 37 vuoden päähän vuoteen 1964. Charlotte on nyt varakas vanhapiika, joka asuu edelleen Hollis-suvun kartanossa. Charlotten isä kuoli vuoden Mayhew'n murhan jälkeen; tämä uskoi tyttärensä olleen syyllinen Mayhew'n murhaan kuolemaansa asti. Charlotte on uskonut kaikki nämä vuodet hänen isänsä tappaneen Mayhew'n, mutta kaikki muut olettivat Charlotten olevan syyllinen, "hullu erakko, joka mestasi rakastettunsa".
Vastaanotto
Murha asuu sydämessä tuotti yli 7 miljoonaa dollaria maailmanlaajuisesti ja oli 20th Century Foxin vuoden 1964 tuottoisin elokuva. Murha asuu sydämessä sai laajalti positiivista ja kiitettävää kritiikkiä kriitikoilta.
Lestikala
Koko ja ulkonäkö
250px|vasen|pienoiskuva|Vuoden 1801 piirros lajista. Lestikala voi maksimissaan kasvaa 1,1 metrin mittaiseksi ja painaa enintään 1,7 kilogrammaa. Sen ruumis on sivuiltaan litistynyt, muodoltaan nuijamainen ja on korkeimmillaan pään kohdalla ja kapenee siitä aina pyrstöevättömään takakärkeen saakka. Selkäevä ja vatsan evät ovat yhtenäisiä ja kiertävät myös pyrstöosassa. Suomut ovat piikkisiä ja tiiviisti kiinni toisissaan. Väritykseltään lestikala on harmaanruskea evien ollessa hieman kylkiä tummempia. Alaleuassaan lajilla on viiksisäie.
Alf Landon
Landon toimi Kansasin kuvernöörinä vuosina 1933–1937 ja oli vuonna 1936 ehdolla Yhdysvaltain presidentiksi, mutta hävisi Franklin D. Rooseveltille. Hän palasi öljyteollisuuden alalle ja kuoli Kansasin Topekassa hieman 100-vuotispäivänsä jälkeen.
Happy Now (Kygon kappale)
Happy Now on norjalaisen DJ-tuottaja Kygon musiikkikappale, jolla vierailee myös ruotsalainen laulaja Sandro Cavazza. Sen julkaisivat Sony Music Entertainment ja Ultra Music digitaalisesti ladattavana singlenä 26. lokakuuta 2018. Kappaleen ovat sanoittaneet Kygo ja Cavazza, joista ensimmäinen myös tuotti sen. Kappaleen on uskottu olevan Kygon kunnianosoitus singlen julkaisuvuonna menehtyneelle Aviciille.
Harppu
Historia
Harpulle ovat säveltäneet orkesterimusiikkia esimerkiksi Händel, Gluck, Berlioz, Ravel, Debussy, Tšaikovski, Rimski-Korsakov, Liszt, Bruckner ja Wagner. Lisäksi Mozart kirjoitti konserton huilulle ja harpulle.
Vik
Vik voi tarkoittaa seuraavia asioita:
Asyyli
pienoiskuva|400x400px|Asyyliryhmä ( sinisellä ) [[Ketonit|ketonissa (ylhäällä vasemmalla), asyliumkationissa (ylhäällä keskellä),  asyyliradikaalissa (ylhäällä oikealla), aldehydissä (alla vasemmalla), esterissä (alla keskellä),  amidissa (alla oikealla). (R1, R2, R3 = orgaanisia substituentteja tai vetyatomi)]]
Fort William Henryn piiritys
Fort William Henryn piiritys tapahtui seitsenvuotisen sodan aikana 3.–9. elokuuta 1757. Piirityksessä ranskalainen kenraali Louis-Joseph de Montcalm valtasi englantilaisten tukikohdan New Yorkin provinssin ja Kanadan välisellä rajaseudulla. Useita päiviä kestäneen piirityksen jälkeen Fort William Henryn komentaja everstiluutnantti George Monro antautui Montcalmin joukoille, jotka käsittivät ranskalaisen sotaväen lisäksi 1 800 intiaaniliittolaista.
Verilöyly
Seuraavana aamuna britit valmistautuivat marssimaan kohti Fort Edwardia. Intiaanit käyttäytyivät edelleen uhkaavasti, ja joukko sotureita tunkeutui kenttäsairaalaan, jonne huonokuntoisemmat britit oli jätetty lääkärin valvonnan alle. Silminnäkijöiden mukaan intiaanit raahasivat sairaat ulos, surmasivat heidät ja ottivat heidän päänahkansa voitonmerkiksi. Paikalla olleet ranskalaiset eivät puuttuneet asiaan. Saman päivän aikana monet intiaanien eri ryhmät hyökkäsivät niiden brittien kimppuun, jotka kulkivat suojattomina Fort Edwardiin matkaavan kulkueen loppupäässä. Monet heistä menettivät omaisuutensa lisäksi päänahkansa.
Seuraukset
Piirityksessä ja verilöylyssä surmattujen lukumäärä vaihtelee eri lähteissä, mutta heitä uskotaan olleen useita satoja. Kiista valtaoikeuksista kenraali Montcalmin ja kuvernööri de Vaudreuilin välillä himmensi kuitenkin Uuden Ranskan menestystä ja Montcalm kieltäytyi johtamasta joukkojaan Fort Edwardia vastaan. Myös Ranskan intiaaniliittolaiset kieltäytyivät jatkamasta sotaa. Tietämättään he kantoivat kyliinsä isorokkoviruksen, joka tuli kenttäsairaalasta tai linnakkeen hautausmaalta kaivettujen vainajien päänahkojen ja vaatteiden mukana. Virus aiheutti epidemian, joka levisi kylästä toiseen ja aiheutti suuret menetykset.
Ranskan menestys päättyi vuonna 1758, ja sota kääntyi brittien eduksi. Montcalmin ja de Vaudreuilin jatkuvat kiistat estivät ranskalaisia löytämästä yhteistä strategiaa. Lisäksi englantilaisia oli Atlantin rannikon siirtokunnissa yli 2 miljoonaa, kun ranskalaisten määrä oli noin 60 000. Kesäkuussa 1759 Montcalm kokosi lähes 15 000 miestä Quebecin lähiympäristöön, mutta hän sai vastaansa neljä kertaa suuremman armeijan, joka valtasi Quebecin. thumb|upright=1.0|300px|Uudelleen rakennettu Fort William Henry
Nancy Kassebaum Baker
Baker syntyi Topekassa ja valmistui Kansasin yliopistosta vuonna 1954. Hän opiskeli myös Michiganin yliopistossa valmistuen 1956. Hän istui vuosina 1978–1997 Yhdysvaltain senaatin jäsenenä Kansasin osavaltiosta, mutta ei istunut kertaakaan Yhdysvaltain edustajainhuoneessa.
Love Aaj Kal
Uudelleenfilmatisointi
Love Aaj Kalin telugunkielinen versio Teen Maar sai ensi-iltansa vuonna 2011.
Keisuke Honda
Seurajoukkue
Joulukuun 2009 lopussa Honda siirtyi venäläisseura TsSKA Moskovaan kuuden miljoonan euron siirtokorvauksella. Sopimus oli pituudeltaan nelivuotinen. Hän teki ensiesiintymisensä joukkueessa Mestarien liigan neljännesvälierien ensimmäisessä osaottelussa Sevillaa vastaan. Ottelu päättyi tasalukemiin 1–1. Otteluparin toinen osa pelattiin kolme viikkoa myöhemmin Sevillassa, jossa Honda laukoi vapaapotkusta ottelun 2–1-voittomaalin ja joka oli myös samalla ottelun lopputulos. TsSKA Moskova eteni 3–2 yhteismaalein ensimmäistä kertaa historiassaan Mestarien liigan puolivälieriin.
Teemu Hiilinen
Teemu "wabbit" Hiilinen on suomalainen e-urheilu selostaja ja -vaikuttaja
Dorothy Howell
Howellin tuotantoon kuuluvat edellä mainittujen teosten lisäksi muun muassa baletti Koong Shee (1923) sekä Three Divertisements orkesterille (1940, esitetty vasta 1950). Hän kuoli Malvernissa 83 vuoden iässä.
Algerian avaruusjärjestö
Algerian avaruustoiminta
1980-luvulta lähtien Algerialla on ollut pyrkimyksiä ottaa osaa avaruustoimintaan, muun muassa rakentamalla oma mikrosatelliitti ja kouluttamalla alan asiantuntijoita. ALSAT-1 laukaistiin 28. marraskuuta 2002 Kosmos-3M kantoraketilla Plesetskin kosmodromilta. Satelliitti on kaukokartoitussatelliitti, joka toimii 700 km korkealla polaariradalla. Se on osa Disaster Monitoring Constellation-satelliittiryhmää.
Alfons Bērziņš
Alfons Bērziņš (9. marraskuuta 1916 Riika – 16. joulukuuta 1987 Riika) oli latvialainen pikaluistelija. Bērziņš on maansa kaikkien aikojen menestyksekkäin pikaluistelija.